গৌরনদী থানার অফিসার ইনচার্জ (ওসি) আবুল কালাম জানান, গোপন সংবাদের ভিত্তিতে উপ-পরিদর্শক সরোয়ার আলম একদল পুলিশ নিয়ে সকাল ১০টার দিকে উত্তর পালরদী গ্রামের মাদক বিক্রেতা নুর আলম হাওলাদারের বাড়িতে অভিযান চালায়। পুলিশের উপস্থিতি টের পেয়ে নুর আলম পালিয়ে যায়। এসময় তার বিছানার নিচ থেকে ১৮ পিচ ইয়াবা ট্যাবলেট উদ্ধার করেন। এ ঘটনায় পুলিশ বাদি হয়ে মামলা দায়ের করেছে। অপর দিকে সোমবার রাতে চরদিয়াশুর গ্রাম থেকে গাঁজা সেবনের সময় মিঠুন বেপারী ও সুজন চন্দ্র দেকে গাঁজাসহ আটক করে। এসময় অন্যান্যরা পালিয়ে যায়। গতকাল মঙ্গলবার সকালে তাদেরকে গৌরনদী উপজেলা ভ্রাম্যমান আদালতে হাজির করা হয়। ভ্রাম্যমান আদালতের বিচারক ও উপজেলা নির্বাহী অফিসার দিদারে আলম মোহাম্মদ মাকসুদ চৌধুরীর কাছে দোষ স্বীকার করায় তাদের প্রত্যেককে এক হাজার টাকা করে জরিমানার রায় প্রদান করেন। অনাদায়ে এক মাসের বিনা সশ্রম কারাদন্ড প্রদান করেন।